Die Dag Toe Ek Jesus Ontmoet Het (Sagteband)
Frank Viola & Mary DeMuth
Word aan gespoor tot ŉ nuwe ontmoeting met jou Verlosser.
Frank Viola en Mary DeMuth neem jou in Die dag toe ek Jesus ontmoet het op ’n fassinerende reis terug in tyd met die dramatiese verhale van vyf vroue wat Jesus ontmoet het: die vrou wat op owerspel betrap is, die prostituut wat Jesus se voete gesalf het, die vrou wat aan bloedvloeiing gely het, die Samaritaanse vrou en Maria van Betanië. Elke verhaal word vanuit die vrou se unieke perspektief vertel, maar is steeds Skrifgetrou volgens die gebeure uit die Evangelies.
Die fiktiewe dagboekinskrywings word afgesluit met die verhaal uit die Bybel en ’n toepassingsgedeelte. Besprekingsvrae verskyn agter in die boek wat dit ideaal maak om in kleingroepe te bespreek.
Frank Viola het al duisende mense oor die hele wêreld gehelp om hulle verhouding met Jesus Christus te verdiep en ’n lewendiger ervaring van die kerk te hê. Naas die meer as 20 boeke wat hy al geskryf het, het hy ook sy eie blog – Beyond Evangelical. Besoek frankviola.org.
Mary DeMuth is ’n outeur, gesogte spreker en voormalige kerkplanter. Sy blog ook graag oor wat dit beteken om in Christus se vryheid te leef. Besoek marydemuth.com.
Dagboek van ’n vrou wat op
heterdaad in owerspel betrap is
Ek wou my storie vir myself hou, dit koester soos ’n ma
haar baba in die stilte van die nag koester, maar vandag
het ek besef dat sommige stories uitroep om vertel te word.
Ek moes seker in die maande ná my ontmoeting met Hom
astrant geraak het, of heeltemal té gerus, want ek het dit
gewaag om die tempel te nader op soek na iets. Na Iemand.
Jesus, die Een wat my van my skaamte vrygemaak het,
is deur sowel die Jode as die Romeine om die lewe gebring.
Nou doen gerugte die rondte dat Hy weer die aarde be-
wandel. Miskien ’n spook? Wensdenkery? Daar is immers
baie mans wat soos die eenvoudige skrynwerker van Na-
saret lyk. Die hoop wat ek gekoester het, was maar flen-
terig; tog het die hand van God my gelei om vandag die
kronkelende stofpad aan te durf, totdat ek byna die offer
op my tong kon proe. Terwyl ek heen en weer geloop het,
bang om teen die heuwel op te stap na die plek van aan-
bidding, het ek met elke tree die storie uit my geheue op-
You're reviewing: Die Dag Toe Ek Jesus Ontmoet Het (Sagteband)
1 Minuut-Inspirasie Vir Vroue (Sagteband…
'N Vrou Na God Se Hart (Sagteband)
3 Grootste Issues In 'n Vrou Se Lewe (Sa…
Oorleef Jou Man Se Midlewe Krisis (Sagte…
Nog 3 Groot Issues In 'n Vrou Se Lewe (S…
The Day I Met Jesus (Paperback)